Diari Oficial de la Generalitat Valenciana


Sumari del DOGV 9311, del 01-04-2022 (2022/2458)

Resolució de 2 de març de 2022, de la directora general de Treball, Benestar i Seguretat Laboral, per la qual s'ordena donar publicitat a la sanció que ha recaigut en el procediment sancionador amb número d'expedient 032018SAT000787, iniciat mitjançant l'acta d'infracció número G07797154738694, estesa per la Inspecció de Treball i Seguretat Social d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9311

Data del DOGV
:   01-04-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/2458


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Resolució de 2 de març de 2022, de la directora general de Treball, Benestar i Seguretat Laboral, per la qual s'ordena donar publicitat a la sanció que ha recaigut en el procediment sancionador amb número d'expedient 032018SAT000787, iniciat mitjançant l'acta d'infracció número Z79029325795738, estesa per la Inspecció de Treball i Seguretat Social d'Alacant. [2022/2458]  
  
En compliment del que es disposa en l'article 40.2 del Reial decret legislatiu 5/2000, de 4 d'agost, pel qual s'aprova el text refós de la Llei sobre infraccions i sancions en l'ordre social (TRLISOS), i en el Reial decret 597/2007, de 4 de maig, sobre publicació de les sancions per infraccions molt greus en matèria de prevenció de riscos laborals, en relació amb el que es disposa en l'article 8 del Decret 57/2008, de 25 d'abril, del Consell, pel qual s'atribueixen competències en matèria d'infraccions i sancions en l'ordre social i en matèria de prevenció de riscos laborals en l'àmbit de la Comunitat Valenciana, resolc:  
  
  
Primer  
Ordenar la publicació en el Diari Oficial de la Generalitat Valenciana, així com en la pàgina web de la Direcció General de Treball, Benestar i Seguretat Laboral, de la sanció ferma imposada en l'expedient a què es fa referència, que té les dades següents:  
- Nom o raó social de l'empresa sancionada: Centro Inmunológico Comunidad Valenciana, SL.  
- Sector d'activitat al qual es dedica: altres activitats sanitàries.  
- Número d'identificació fiscal: E90134330  
€ Domicili social: c/ Crist de la Pau, 36, 03193 Sant Joan d'Alacant (Alacant).  
- Infracció comesa: infracció molt greu tipificada en l'article 13.1 del TRLISOS, a causa de la inobservança de les normes específiques en matèria de protecció de la seguretat i la salut durant l'embaràs, per haver identificat amb caràcter inicial en l'avaluació de riscos del lloc de treball /secció l'existència d'una sèrie de factors que podien influir negativament en la salut d'aquestes treballadores durant l'embaràs i en què no quedava acreditada l'adopció de mesures preventives per part de l'empresa per a la protecció de la salut de les treballadores. A més, no es van incloure mesures de formació i informació específica sobre els esmentats riscos ni les mesures preventives que calia adoptar per a evitar-los, i tampoc quedava acreditada ni la suficiència ni l'adequació de les condicions de treball d'aquestes treballadores atesa la seua condició especialment sensible.  
- Sanció imposada: quaranta mil nou-cents huitanta-sis euros (40.986,00 ?).  
- Data d'extensió de l'acta d'infracció: 7 de novembre de 2018.  
  
- Data en què la sanció adquireix fermesa: 12 d'agost de 2019.  
  
  
Segon  
Conforme amb el que es disposa en l'article 4.2 del Reial decret 597/2007, de 4 de maig, les dades corresponents a la resolució sancionadora es cancel·laran al cap de cinc anys a comptar des de l'endemà de ser publicada.  
  
València, 2 de març de 2022.- La directora general de Treball, Benestar i Seguretat Laboral: Elvira Ródenas Sancho.